Καλησπέρα, καλωσορίσετε τζιαι ευχαριστούμε που ήρτετε. Εκαλέσαμε τούτη την εκδήλωση σήµερα για 
να συζητήσουμε τες εµπειρίες µας µέσα στους αγώνες του τελευταίου χρόνου, µια συζήτηση που 
πολλοί τζιαι πολλές που µας είχαμεν την ανάγκη να γίνει ανοιχτά τζιαι δημόσια. 


Συνήθως σε έτσι εκδηλώσεις υπάρχει µια παρουσίαση τζιαι µετά µια συζήτηση ή ερωτήσεις. Σήμερα 
θέλουμε να το κάμουμελλίο διαφορετικά, τζιαι εν σηµαντικό να ακουστούν όσες παραπάνω φωνές 
γίνεται για το τι εβιώσαµε τζιαι τι εµάθαμε µέσα στους αγώνες τον τελευταίο χρόνο, αλλά τζιαι πώς 
βλέπουμε την κατάσταση να δημιουργείται τωρά τζιαι προς τα πού θωρούμε να πηαίνει. Εννα κάμουμε 
µια σύντομη εισαγωγή τζιαι µετά εννα δώκουμε το λόγο σε όποιον ή όποια θέλει να μιλήσει, τζιαι εννα 
συντονίσουµε που δαµέ για να ξέρουμε που πάει το μικρόφωνο τζιαι ποια ἐσσιει σειρά. Δείχνουμε 
σεβασμό στα άτοµα που μιλούν ακόµα τζιαι αν διαφωνούμε, τζιαι προσπαθούμε να μεν μακρυγορούμε 
για να υπάρχει χρόνος να ακουστούν πολλές απόψεις. 


Ως Δαμέ ήταν το όνομα του συντονιστικού των οκτώ οµάδων [ονόματα ομάδων] που εδηµιουργήθηκε 
µε το κάλεσμα σε πορεία στες 13 Φλεβάρη ενάντια στον αυταρχισµό τζιαι τη διαφθορά, µε αφορμή τα 
σκληρά κατασταλτικά µέτρα για την πανδημία. Ως Δαμέ όµως έγινε τζιαι µια κωδικοποίηση πολλών 
τζιαι πολύμορφων αγώνων που εσυνδέθηκαν μέσα σε τούτες τες διαδηλώσεις: ζητήματα όπως το 
έμφυλο τζιαι οι φεμινιστικές διεκδικήσεις, η οικολόγια, ο αντιρατσισµός, η ελευθερία της ἐκφρασης 
κτλ. 


Το Ως Δαμέ εν εμφανίστηκε ξαφνικά, αλλά αποτελεί προϊόν προηγούμενων αγώνων τζιαι χρόνιων 
προσπαθειών του ανταγωνιστικού κινήματος. Για να µεν το πάρουμε πολλά πίσω, το νήμα του Ως Δαμέ 
μπορούμε να πούμε πως ξεκινά µετο ἄνοιγμα της Λήδρας στες 29 του Φλεβάρη του 2020 μετά το 
προκλητικό κλείσιμο των οδοφραγμάτων, δηλαδή τον πρώτο αγώνα εν µέσω πανδηµίας. Ο αγώνας 
τούτος ηττήθηκε λόγω του σαρωτικού κύματος του πρώτου ΙοοςΚάοννη. Ο κρατικά τζιαι µιντιακά 
γιγαντωμένος Φόβος για τον ιό τζιαι τα σκληρά, αυταρχικά µέτρα επάγωσαν τες αντιδράσεις για το 
κλείσιμο των οδοφραγμάτων, αλλά τζιαι για µια στιγµή εφάνηκε να παγώνουν τους ταξικούς τζιαι 
κοινωνικούς αγώνες ευρύτερα. 


Τούτη η παγωμάρα έσπασε µε τες αντιρατσιστικές διαδηλώσεις του Μάη τζιαι του Ιούνη του 2020 σε 
Λευκωσία τζιαι Λεμεσό, µε αφορμή τη συνεχιζόμενη φυλάκιση αιτητών ασύλου στην Πουρνάρα, όπου 
µε πρόφαση περιστατικά ψώρας η περιοχή κηρύχτηκε μολυσμένη, ενώ οι υπόλοιποι περιορισμοί είχαν 
αρθεί. Σε τούτες τες διαδηλώσεις, εν µέσω απαγόρευσης συναθροίσεων, ήρταν τζαι οι πρώτες διώξεις 
συντρόφων οι οποίοι ακόµα βουρούν στα δικαστήρια. Στην αντιρατσιστική πορεία στη Λευκωσία, τέλη 
Μάη του 2020 είδαµε µια πρώτη ένδειξη της αποφασιστικότητας ενάντια στον αυταρχισμό τζιαιτων 
όσων εννα ακολουθούσαν µε το ως δαμέ: ενώ οι µπάτσοι ενημέρωσαν τη διοργάνωση τζιαιτον κόσµο 
ότι η πορεία εν απαγορευμένη τζιαι εννα ξεκινήσουν να διούν εξώδικα, εν αποχώρησε κανένας. Η 
πορεία έγινε κανονικά όπως τζιαι η πορεία στη Λεμεσό για την οποία διώκεται ένας σύντροφος. 


Το Φθινόπωρο ακολούθησαν οι διαδηλώσεις ενάντια στη διαφθορά μετά τες αποκαλύψεις του ΑΙ 
13Ζ66τ3, οι οποίες όµως παρά την αρχική μαζικότητα εξεφουσκώσαν γλήορα. Ο προάγγελος των 
πορειών του Ως Δαμέτζιαιτης 13 Φλεβάρη ήταν η διαδήλωση στες 28 Νιόβρη, µετά την ρητή, πλέον, 
απαγόρευση διαδηλώσεων. Η αντιφασιστική πρωτοβουλία ενάντια στον κρατικό αυταρχισµό εκάλεσε 


πορεία για την υγεία τζιαι την ελευθερία, ξεκινώντας που την πλατεία Ελευθερίας. Ένας στρατός 
αστυνομίας απέκλεισε την πλατεία, ο Αίαντας έκαµε την πρώτη του εμφάνιση στη Λευκωσία, τζιαι οι 
λλίοι διαδηλωτές που εκαταφέραν να συναχτούν εσπάσαν για πρώτη φορά την απαγόρευση λλία 
στενά πιο κάτω που την τρομοεπιχείριση διαδηλώνοντας στο κέντρο της πόλης. 


Τα συνεχιζόμενα αυταρχικά µέτρα οδηγήσαν στη δημιουργία του συντονιστικού τζαι τες 
κινητοποιήσεις του Ως Δαμέτους τελευταίους μήνες, ιδιαίτερα μεταξύ Φλεβάρη τζαι Απρίλη 2021. 
Ούτε η πρωτοφανής καταστολή που αντιµετωπίσαµεν στες 13/2, σε µια κίνηση μαζικής πολιτικής 
ανυπακοής ενάντια στην απαγόρευση διαδηλώσεων, ήταν αρκετή για να σταματήσουμε τζιαι εἰδαμεν 
το μιαν εφτομάδα µετά στες 20/2, µε 10,000 κόσμο στους δρόμους της Λευκωσίας. Οι κινητοποιήσεις 
εσυνεχίσαν µε αλλο θκυο πορείες τον Μάρτη τζιαι τον Απρίλη, στες οποίες εµπήκαν νέα ζητήματα 
παράλληλα µε το πλαίσιο της εναντίωσης στη διαφθορά τζιαι τον αυταρχισμό. Η ζωντάνια των 
φεμινιστριών συντροφισσών τζιαι οι φωνές της νέας γενιάς του δικοινοτικού κινήματος συγκεκριµένα 
εμπλουτίσαν τον αγώνα µε τα δικάτους προτάγµατα τζιαι περιεχόμενα. 


Μέσα σε τούτες τες πορείες εκφράστηκαν ο θυμός τζιαι το δίκιο που µας έπνιε, όι µόνο για τα µέτρα 
για τον ιό, ὀι µόνο για τη διχοτόμηση αλλά για πολλά διαφορετικά ζητήματα τζιαι ούλλα µαζί 
ταυτόχρονα. Θεωρουµε σηµαντικο να βρουµε νεουςτροπους εµπλοκης, εν εχουµε την µαγικη 
Φορμουλα αλλα θελουμε να γινεται συζητηση ζυμωση. Η αδυναμία µας να εµπλέξουµε κόσµο µέσα 
στες δοµές (ήταν τζιαι το σκληρό ΙοςΚάοννη ένας σημαντικός παράγοντας) αλλά τζιαι η δυσκολία που 
αντιμετωπίζουµεν στο να αναπαραχθεί η ριζοσπαστική πολιτική όπως την αντιλαµβανούμαστε ένεν 
κατ’ ανάγκη λόγοι ανησυχίας. Με το ως δαµέ είδαµε να αναδύονται νέοι τρόποι να κάµνουµε πολιτική, 
τζιαι θεωρούμε σηµαντικό να μοιραστούμε τες εμπειρίες µας σήµερα για να δούμε πώςτους 
παίρνουμε ένα βήμα παρακάτω τζιαι πώς μαθαίνουμε που τες επιτυχίες τζιαι τα λάθη µας. 


Τούντο εβέντ εν µια ευκαιρία πλάτυνσης του διαλόγου τζιαι εν θέλουμε οι οµάδες του συντονιστικού 
να έχουν πρωταγωνιστικό ρόλο (υπάρχουν έντυπα κτλ για όσους/ες ενδιαφέρουνται). Προτείνουμε να 
αφιερώσουµετην πρώτην ώρα της εκδήλωσης για τα όσα εζήσαμε τον τελευταίο χρόνο, τζιαι µετά να 
μιλήσουμε για το πολιτικό πεδίο όπως διαμορφώνεται σήµερα, µε το υποτιθέμενο τέλος της 
πανδηµίας τζιαι την επιστροφή σε κάποια «κανονικότητα» αλλά τζιαι µε τες πολιτικές ανακατατάξεις 
που βλέπουμε σε κομματικό, κοινωνικό τζιαι κινηματικό επίπεδο. 


